นายกรัฐมนตรี นำคณะรัฐมนตรี ร่วมพิธีสืบสานวัฒนธรรมประเพณีสงกรานต์ เพื่อความเป็นสิริมงคล
ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีงานสืบสานวัฒนธรรมประเพณีสงกรานต์ ประจำปี 2565 โดยมีคณะรัฐมนตรีและหัวหน้าส่วนราชการ ภายในทำเนียบรัฐบาล เข้าร่วม ที่ตึกภักดีบดินทร์ ทำเนียบรัฐบาล โดยนิมนต์พระสงฆ์ มาให้ศีลและเจริญพระพุทธมนต์ ทำพิธีสรงน้ำพระพุทธรูปและเปิดโอกาสให้คณะรัฐมนตรีและตัวแทนหน่วยงานต่างๆ ภายในทำเนียบรัฐบาล รดน้ำขอพร เพื่อความเป็นสิริมงคล เนื่องในเทศกาลสงกรานต์ ซึ่งทุกคนที่เข้าร่วมพิธีจะต้องตรวจคัดกรองเชื้อโควิด-19 เพื่อป้องกันการแพร่ระบาดด้วยจากนั้นนายกรัฐมนตรี เป็นประธานการประชุมคณะรัฐมนตรีในวันนี้ (12 เม.ย.65) โดยมีวาระสำคัญคือ ที่ประชุมจะรับทราบรายงานสถานการณ์และมาตรการป้องกันการแพร่ระบาดโควิด-19 มาตรการอำนวยความสะดวกจราจรและการดูแลความปลอดภัยให้แก่ประชาชนในช่วงเทศกาลสงกรานต์กระทรวงพลังงาน ขอปรับเพิ่มเงินลงทุนโครงการปรับปรุงระบบส่งไฟฟ้าบริเวณภาคตะวันออก เพื่อเสริมความมั่นคงระบบไฟฟ้าและโครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3สำนักเลขาธิการคณะรัฐมนตรี จะเสนอร่างพระราชกฤษฎีกาให้มีการเลือกตั้ง ส.ส.ราชบุรี เขตเลือกตั้งที่ 3 แทนตำแหน่งที่ว่าง หลังจากนางสาวปารีณา ไกรคุปต์ ถูกให้พ้นจากตำแหน่ง เนื่องจากทำผิดจริยธรรมร้ายแรง ซึ่งคาดว่าการเลือกตั้งดังกล่าวอาจมีขึ้นในวันที่ 15 พฤษภาคม หรือ 22 พฤษภาคมนี้